**Kirándulás a Csodák Palotájába és a Microsoft Központba**

„**Egri, kaposvári, szentesi** műhelyek projektmunkája BeeBot Robottal az ISZE Tehetségpontban” pályázat kiegészítő tevékenységeként egynapos kiránduláson vettünk részt Budapesten.

A gyerekek nagyon nagy izgalommal várták 2017. március 20-át a kirándulás napját. Egy személyszállítást végző cég buszával mentünk.

A 7 órai indulás kicsit korainak tűnt a diáknak, többen mondták, hogy akkor még fel sem kelnek, ennek ellenére mindenki időben megérkezett az iskola udvarára, az indulás helyére. Közel három órás utazás után szerencsésen megérkeztünk. Most találkozhattunk személyesen a kaposvári és a szentesi diákokkal, akikkel már virtuális kommunikáció segítségével megismerkedtünk.

A Csodák Palotájában a gyerekek örömmel próbálták ki a különböző játékokat, összemérték ügyességi képességeiket. A legjobban tetsző játékokkal többször is játszottak. Az CSOPA-ban töltött órák megkoronázásaként az Öveges terem kísérleti bemutatójára látogattunk el. A gyerekek aktívan részt vettek a különböző kísérletekben, nagy érdeklődéssel figyeltek és sok ismeretet elsajátítottak.

Ezt követe a finom ebéd, amit mindenki jóízűen elfogyasztott, majd a Microsoft Magyarország Kft-hez történő utazás. A Microsoft Kft. parkja is tetszett a gyerekeknek, megnézték a szobrokat, a halakat a tóban. Kísérőnk a második emeleti játék szobában kalauzolt bennünket. Itt először egy ifjú dolgozó az Internet veszélyeiről tartott interaktív műhelymunkát, majd „nem virtuális” játékokkal billiárd, csocsó, darts, stb tölthettek el rövid időt a tanulók. Nagyon jól érezték magukat.

Minden jónak egyszer vége szakad. Így a mi kirándulásunknak is vége lett és indul hétköznapi munka. Sok új ismerettel, rengeteg élménnyel lettünk gazdagabbak.

A projekt az [Informatika-Számítástechnika Tanárok Egyesülete](file:///D:\Erika\Órai\2016_2017\Szakkör\Beszámoló\Webre\isze.hu) segítségével valósult meg az NTP-MTTD-16-0130 támogatott pályázat keretében.

Az ország 3 városában 21 tanuló ismerkedett meg a BeeBot Robottal és az ehhez kapcsolódó Imagine Logo programozással 2016. szeptembertől 2017. januárig. A Skype lehetőséget teremtett közös foglalkozásokra. Így alkalmanként „együtt”, kiterjesztett osztályteremi munkaformában dolgoztunk. Óriási élményt jelentett a tanulóknak a videókonferencia, melynek keretében a robot irányítására feladatokat adtak egymásnak tanulók. Csoportonként feladatlapokat készítettünk, amit emailben küldtünk el más városban élő szakköri tagoknak.

A foglalkozáson részt vett tanulók tudásukat sikeresen alkalmazták az Logo Országos Számítástechnikai Tanulmányi Versenyen is.

Kiegészítő tevékenységként vállaltunk egy egynapos tematikához kapcsolható kirándulást a **Csodák Palotájába** és a **Microsoft Központba.** Nagyon várják már a gyerekek, különösen a Microsoft Központba való látogatás, hiszen még senki nem járt közülük ilyen cégnél.

A szakkör szervezője: Széplakiné Józsa Erika

Eger Pásztorvölgyi Általános Iskola